Szórakozz Kaposvár

1100 éve Európában, 20 éve az Unióban
2024-09-06 08:00 - 22:00 (Europe/Budapest) | –, Magyarország
Gasztrobusszal, gyermekprogramokkal , előadásokkal és jobbnál jobb foglalkozásokkal várunk mindenkit az alábbi helyszíneken és időpontokban a Miénk a város! keretében

Sanctum-Életünk szent helye
2024-09-06 17:30 - 19:00 | Takáts Gyula Megyei Hatókörű Városi Könyvtár, Csokonai Vitéz Mihály u. 4., Kaposvár, Somogy, 7400, Magyarország
Szeptember 6-án pénteken egy remek kerekasztal beszélgetésre várunk szeretettel minden érdeklődőt!A tartalmas beszélgetés mellett Mező Misi gitárja is szerepet kap az est folyamán.A rendezvény a könyvtár első emeletén lesz megtartva!

Szabó Péter előadása
2024-09-10 14:00 - 16:00 | Takáts Gyula Megyei Hatókörű Városi Könyvtár, Csokonai Vitéz Mihály u. 4., Kaposvár, Somogy, 7400, Magyarország
Irodalmi teadélutánra várjuk vendégeinket jövő kedden.

Amiért halál jár
2024-09-11 17:00 - 19:00 | Takáts Gyula Megyei Hatókörű Városi Könyvtár, Csokonai Vitéz Mihály u. 4., Kaposvár, Somogy, 7400, Magyarország
Amiért halál járt – Utolsó kivégzettek a Kádár-korszakbanKönyvtárunk vendége 2024.09.11-én Dulai Péter kriminalista, bűnügyi újságíró, aki a Kádár-korszak 19 olyan bűncselekményét mutatja be legújabb könyvében amelyek halálbüntetéssel zárultak.Kötete azonban nemcsak száraz bűnügyi elemzés, hanem segítségével közelebbről ismerhetjük meg az akkori embereket, sorsokat, a korabeli társadalmi és pszichológiai viszonyokat is.

Hogyan értsük félre a nőket? 2
2024-09-13 19:00 - 21:00 | Szivárvány Kultúrpalota, Noszlopy Gáspár u. 1, Kaposvár, Somogy, 7400, Magyarország
Csányi Sándor egyszemélyes vígjátéka

Sziasztok, megint én vagyok az, Guszti!
Legutóbb a szülőszobán találkoztunk, ám ezúttal a munkahelyemen várlak titeket. Elhívtam tizenöt barátomat (véletlenül mindannyiukat Gusztinak hívják), hogy mondják el, mit gondolnak a gyereknevelésről, a házasságról és minden másról.
Van élet a szülés után?
Meddig bírják a férfiak behúzni a hasukat, amikor egy fiatal lánnyal beszélgetnek?
Egy tízes skálán mennyit segít, ha anyuka odaköltözik hozzátok?
Meg lehet-e csalni valakit véletlenül?
Létezik-e vasárnapi ebéd húsleves, rántott hús és gyomorgörcs nélkül?
Illetve, hogy jobb ember lesz-e valaki, ha sokat mondják neki?

"Föld körül a líra szárnyain" - irodalmi teadélután
2024-09-17 14:00 - 17:00 | Kaposvár Csokonai utca 4., Csokonai utca 4., Kaposvár, Somogy, 7400, Magyarország
A Takáts Gyula Emlékház következő irodalmi teadélutánjának vendége Dr. Mikula László lesz.

#takátsgyulaemlékház #irodalom #teadélután #beszélgetés #előadás

Múzeumi esték
2024-09-18 17:30 - 19:00, 2024-10-02 17:30 - 19:00 | Rippl-Rónai Megyei Hatókörű Városi Múzeum, Fő utca 10., Kaposvár, Somogy, 7400, Magyarország

A szent család- Lakatos László önálló estje
2024-09-19 19:00 - 20:30 | K-Központ, Kossuth Lajos utca 9., Kaposvár, Somogy, 7400, Magyarország
Egyszer volt, hol nem volt, réges régen, vagyis nem is olyan régen, sőt, most is, a messzi-messzi Corvin sétány mellett, a nyolcadik kerület szívében, a Práter utcában élt egy család…
Egy Szent Család, Lakatosék!
Ha mese lenne az életem, valahogy így kezdeném, hát DE NEM AZ!
Gyerekként vannak álmaink, milyen lesz a családunk, a filmekben is láthatjuk, miként működhetNÉNEK a családok, de ez általában nem fedi a valóságot. Nálam legalábbis tuti nem!
Gyönyörű gyerekkorom volt, emlékszem, a barátaimnál zsúrok voltak, összejövetelek, nálunk meg bolondok háza mindennap, ahogy apám mondta. Mondjuk Apám mást is mondott amikor még kicsi voltam, például hogy engem a kukán találtak. Felnőtt fejjel már csak nevetek ezen, mert szerintem meg az öcsémet találták a kukán.
31 évesen már nekem is van saját családom, nem is akármilyen!
Egy asszony, a fiam, a nevelt fiam, és két kutya egy lift nélküli, negyedik emeleti 49 nm2-es panel lakásban. Minden adott ahhoz, hogy bármelyik pillanatban agyvérzést kapjak.
Mesékben, filmekben láttunk már famíliákat, most bemutatom nektek az enyémet és hogy hogyan is élünk a Szent Családommal.

15 ÉVE BábSzínTér
2024-09-20 16:00 - 22:00, 2024-09-21 09:00 - 13:00 | Vaszary park, Okospark, Kaposvár, Somogy, 7400, Magyarország
Tádáááám!Tisztelt Nagyérdemű Publikum!Ezennel ünnepélyesen megnyitjuk 15. évadunkat.Örömünket szeretnénk mindenkivel megosztani, ezért szeretettel várjuk nézőinket szeptember 20-21-én a BábSzínTérbe!

Ganoterápia előadássorozat
2024-09-23 17:00 - 18:00 | Polgárok Háza, Bajcsy-Zsilinszky utca 58., Kaposvár, Somogy, 7400, Magyarország
Morvai Anna életmódtanácsadó szeretettel várja az egészség jóllét témakörében érdeklődőket az alábbi időpontokban!

„Ki ne szeretne fiatalosabb, energikusabb, egészségesebb lenni? A megoldás mindig rajtunk áll, azonban jó, ha van aki ebben segít. Tuti tipp nincs, a fejlődés egyedi. A fotelból való kilépést az egó nem akarja, a változást nem szereti. A fejlődés kulcsa benned van.
Ganoterapeutaként ebben adhatok útmutatót.”
Az előadás ingyenes.

Levéltári esték
2024-09-24 16:30 - 19:00 | MNL Somogy vármegyei Levéltár, Bartók Béla u. 8-10., Kaposvár, 7400, Magyarország
Kedves Látogatóink!Szeretettek várjuk az érdeklődőket a Levéltári esték rendezvénysorozatunk 2024. második félévi első előadására.
Az előadás INGYENES, de előzetes REGISZTRÁCIÓHOZ KÖTÖTT!
Regisztrálni az alábbi e-mail címen, illetve telefonszámon lehetséges: svl@mnl.gov.hu / +36-82/528-200

Útmutató az önazonos pályaválasztáshoz
2024-09-25 16:30 - 18:00 | Takáts Gyula Megyei Hatókörű Városi Könyvtár, Csokonai Vitéz Mihály u. 4., Kaposvár, Somogy, 7400, Magyarország
2024 szeptember 25-én Sárközy Andrea segít megválaszolni a pályaválasztással kapcsolatban felmerülő kérdéseket.Szeretettel várjuk azon 7-12. évfolyamos diákokat és szüleiket, akiknek egy kis útmutatásra van szükségük!

Kaposvári Polgári Casino
2024-09-25 18:00 - 19:30 | Takáts Gyula Megyei Hatókörű Városi Könyvtár, Csokonai Vitéz Mihály u. 4., Kaposvár, Somogy, 7400, Magyarország
Ősszel is tovább folytatódnak a Kaposvári Polgári Casino programjai

Szeptember 25-én (szerda) Dr. Bertalan Péter politikai előadását hallhatják az érdeklődők.

Október 10- én (csütörtök) pedig a kaposvári Berzsenyi parki Trianon emlékmű és a Kossuth téri Márton Áron szobor alkotójával, Párkányi Raab Péter Kossuth-díjas szobrászművésszel beszélget dr. Szép Tamás.

Kaposvári Polgári Casino #takátsgyulakönyvtár #előadás #beszélgetés #politika #történelem #Somogy #Kaposvár #szobrász #szobrászat

Pécsi Rita előadások
2024-09-26 17:30 - 19:30 | Kaposvári Püspökség Nagyterme, Zárda u. 4., Kaposvár, Somogy, 7400, Magyarország

Virágom virágom - Szabó Gabriella Eszter szerzői estéje - Liszt Ferenc Zeneiskola
2024-09-26 18:00 - 19:30 | Kaposvári Liszt Ferenc Zeneiskola, Kossuth Lajos u. 21., Kaposvár, Somogy, 7400, Magyarország
Szeretettel várjuk az érdeklődőket hangversenyünkre. A közreműködő művészek szerzői est keretében mutatkoznak be a kaposvári közönségnek. Tartalmas és izgalmas koncertnek ígérkezik a program.
Fuvolán s közreműködik: Nepp Ivett
A koncet az NKA támogatásával jött létre.

KÁN Egyetemi Napok
2024-09-27 09:00 - 2024-09-29 17:00 | MATE Kaposvári Campus, Guba Sándor utca 40., Kaposvár, Somogy, 7400, Magyarország
A MATE és a Magyar Mezőgazdaság Kft. a Magyar Állattenyésztők Szövetsége szakmai partnerségével 2024. szeptember 27–29. között ismét megrendezi a KÁN Egyetemi Napokat a Kaposvári Campus és a Pannon Lovasakadémia területén. Az állattenyésztő szakma képviselőit, a nagyközönséget és a kisgyermekes családokat, valamint a középiskolásokat színvonalas, interaktív programok várják a rendezvényen. #KÁN #KÁNEgyetemiNapok #KaposváriNapok #MATE #MATEKaposvár

Kutatók éjszakája
2024-09-27 17:00 - 19:30 | Tallián Gyula utca 20-32., Magyarország

MCC - Kutatók éjszakája
2024-09-27 17:00 - 20:00 | Kaposvár Nagy Imre tér 2., Nagy Imre tér 2., Kaposvár, Somogy, 7400, Magyarország
Két témával várunk mindenkit, kortól függetlenül!
Légy kis tudós az MCC-benÉrdekel, hogy mitől színesek a tűzijátékok?Hogyan készíthetünk oxigént? Szeretnél igazi vegyszereket használva, labor körülmények között kísérletezni? Érdekel, hogyan kísérletezhetsz otthon is biztonságosan? Gyere el a kaposvári MCC-be és kísérletezz velünk!Előadó: Dr. Kovács Benjámin
Tehetséggondozás felsőfokonEgyedülálló, izgalmas kvízek az MCC kaposvári képviseletén! Légy részese a pezsgő, inspiráló, szellemi műhelyünknek.Előadók: Nagy Brigitta és Halász Marianna
Nincs regisztráció!

Mi is az a Kutatók Éjszakája?
A Kutatók Éjszakája egy Európa-szerte megrendezett ingyenes eseménysorozat a tudomány és a kutatói életpálya népszerűsítésére. Idén is szeptember utolsó hétvégéjén lehet bepillantani a különböző tudományterületek titkaiba.

Szórakoztató, inspiráló előadásokon, kísérleteken, laborbejárásokon és további játékos programokon keresztül minden korosztály megismerkedhet a tudományos kutatás számos új eredményével. Az Európai Unió Bizottságának Marie Skłodowska-Curie Akciói által kezdeményezett rendezvény legfontosabb célja, hogy a kutatók és fejlesztők sokszínű munkája vonzóvá váljon a fiatalok számára – fiúknak és lányoknak egyaránt.

"A négy elem" - könyvtári foglalkozás
2024-09-30 14:00 - 17:00 | Takáts Gyula Megyei Hatókörű Városi Könyvtár, Csokonai Vitéz Mihály u. 4., Kaposvár, Somogy, 7400, Magyarország
Biblioterápia a négy elem jegyében. Jelentkezz te is!

Ezzel a remek programmal indítjuk útjára az idei Országos Könyvtári Napokhoz programsorozatát.

#takátsgyulakönyvtár #biblioterápia #OKN #négyelem

Regisztrálni: 06 82/527-359 vagy gabibibi1@tgyk.hu

Könyvbemutató
2024-09-30 17:00 - 18:30 | Dózsa György utca, Dózsa György utca, Kaposvár, Somogy, 7400, Magyarország

"Tűzre, vízre vigyázzatok!" - gyerekeknek szóló tűz- és balesetvédelmi előadás a Katasztrófavédelem jóvoltából
2024-10-01 13:00 - 15:00 | Takáts Gyula Megyei Hatókörű Városi Könyvtár, Csokonai Vitéz Mihály u. 4., Kaposvár, Somogy, 7400, Magyarország
Az Országos Könyvtári Napok keretében a Katasztrófavédelemnek köszönhetően mindjárt két elem is szóba kerül a 2024. október 1-én tartandó előadáson, hiszen a tűz (egyik) legnagyobb ellensége a víz (a legjobb barátja meg ugye a levegőben lévő oxigén).Gyertek el és hallgassátok meg a Katasztrófavédelem tűz- és balesetvédelmi előadását, utána pedig egy tűzoltóautóval ismerkedhettek meg közelebbről!#takátsgyulakönyvtár #OKN #OKN2024 #katasztrófavédelem #balesetmegelőzés #tűzoltó

"Az álmok újra valóra válnak" - irodalmi teadélután
2024-10-01 14:00 - 17:00 | Takáts Gyula Megyei Hatókörű Városi Könyvtár, Csokonai Vitéz Mihály u. 4., Kaposvár, Somogy, 7400, Magyarország
Október 1-én, kedden 14 órakor ismét irodalmi teadélután a Takáts Gyula Emlékházban.Ezúttal Kószó Andrásné előadását hallgathatják meg az érdeklődők „Az álmok újra valóra válnak!” címmel.#takátsgyulakönyvtár #TakátsGyulaEmlékház Kószó Andrásné #repülés #aviatika

XXVIII. Erdők hete
2024-10-02 09:30 - 17:00, 2024-10-03 09:30 - 17:00 | Zselickisfalud Zselici Csillagpark, Zselici Csillagpark, Zselickisfalud, Somogy, 7477, Magyarország
A Zselici Csillagpark és az Erdők Háza Látogatóközpont több programjai is ingyenesen látogatható lesz az idei Erdők Hete országos rendezvénysorozat részeként október első hetében. A programokra iskolás és óvodás csoportokat várunk. A részvétel ingyenes, ám előzetes regisztrációhoz kötött.
Jelentkezni emailben vagy telefonon tudnak:
+36 82-505-180
info@zselicicsillagpark.hu

Toborzó nap
2024-10-02 10:00 - 13:00 | Polgárok Háza, Bajcsy-Zsilinszky utca 58., Kaposvár, Somogy, 7400, Magyarország
Szeretettel hívjuk Önt toborzó napi rendezvényünkre , melynek céljai között szerepel az egészséges életmód kialakításának ösztönzése, elsősorban rendszeres testmozgással és kiegyensúlyozott táplálkozással.
Időpontja: 2024. 10. 02. szerda 10:00-13:00
Helyszíne: Polgárok Háza, 7400, Kaposvár, Bajcsy-Zsilinszky utca 58.
Az idős generáció gyakran magányosan él, amely mentális betegségek gyorsuló ütemű kialakulásához vezethet. Ennek a veszélynek az egyik lehetséges csökkentési eszköze a társaságban végzett közös mozgás élménye. 👩🏼‍🤝‍🧑🏾👨🏾‍🤝‍👨🏾
Célunk továbbá a gyaloglás, a gyalogló klubok népszerűsítése és új klubok alapítása.
A rendezvény során szakértő előadásokkal, gyakorlati tanácsokkal és egy városismereti gyaloglással várjuk, ahol megtapasztalhatja a közösségi mozgás élményét.
Csatlakozzon hozzánk, és ismerje meg, hogyan tehet az egészséges életmódért!
A rendezvényen való részvétel ingyenes és előzetes regisztrációhoz kötött, melyet megtehetnek a következő linken szeptember 25-ig: https://forms.gle/K7Hr4s2hxaRzKyGz5

Részletes program:
10:00 Köszöntő
10:10 Mosa Alapítvány bemutatása, Monszpart Zsolt
Az egészséges életmód népszerűsítése és az Alapítvány célkitűzéseinek bemutatása.
10:20 Klubvezetői tapasztalatok, Zabundia Szilvia
Gyakorlati példák és tippek a klubvezetésről az Alapítvány regionális nagykövetétől.
10:40 Gyakorlati tanácsok, Kovács Kriszta
A senior tréner, az Alapítvány kommunikációs felelőse praktikus tanácsokkal látja el a résztvevőket a gyalogló klubok szervezésével és fenntartásával kapcsolatban.
11:00 Átmozgató torna (opcionális)
Egy rövid, frissítő mozgás Kovács Krisztával.
11:05 Péter Attila előadása
Egy inspiráló előadás a gyaloglás testi és lelki előnyeiről, és annak beépítéséről a mindennapokba.
11:20 Városismereti gyaloglás
„Mesél az utca…”, Bocska Ágnessel. Közösségi gyaloglás, amely során a résztvevők intenzívebb mozgásformát gyakorolhatnak, felfedezve a város nevezetességeit.

Az esemény egy közös ebéddel zárul, ahol lehetőség nyílik kötetlen beszélgetésre és további tapasztalatcserére.

Várjuk szeretettel!

Gyalogló üdvözlettel:
Szervezők

"Láthatatlan ellenség" - könyvbemutató
2024-10-02 17:00 - 19:00 | Takáts Gyula Megyei Hatókörű Városi Könyvtár, Csokonai Vitéz Mihály u. 4., Kaposvár, Somogy, 7400, Magyarország
Történelem és képregény egyben? Ebből a párosításból semmi rossz nem sülhet ki! Győződj meg róla személyesen is 2024. október 2-án 17 órakor a könyvtárban, Pozsgay Gyula grafikusművész legújabb történelmi képregénykötetének bemutatóján.A „Láthatatlan ellenség” címet viselő mű minden idők legeredményesebb magyar vadászpilótájáról, a Somogy vármegyei Kőkúttapazdon – ma Kőkút – született vitéz Szentgyörgyi Dezső zászlósról szól.A rendezvény díszvendége a hős pilóta fia, ifjabb Szentgyörgyi Dezső, nyugdíjas MALÉV-pilóta lesz.#takátsgyulakönyvtár #OKN #OKN2024 #könyv #könyvbemutató #képregény Képes Krónikák #repülés

Mesterkurzus II.
2024-10-03 10:00 - 18:00 | Kaposvári Liszt Ferenc Zeneiskola, Kossuth Lajos u. 21., Kaposvár, Somogy, 7400, Magyarország
Gyakorlásmódszertan-kurzus.

Természettudományi műhely
2024-10-03 16:30 - 17:30 | Kaposvár Fő u. 10., Fő u. 10., Kaposvár, Somogy, 7400, Magyarország
A Magyar Madártani Egyesület Kaposvári Helyi Csoportja a kaposvári Rippl-Rónai Múzeum együttműködésévél természettudományi műhelyt hív életre gyermekek és felnőttek részére.
Témakör: az őszi madárvonulás

Jelentkezés: sm.muzeum@gmail.com

A foglalkozáshoz kapcsolódóan október 5-én vagy 6-án madármegfigyelés és -gyűrűzés az Orci réten. (Az Orci-patak hídja előtt balra a réten) Kijutás egyénileg.
